Derick Hougaard: 'Fokus moet op skolerugby wees' | Maroela Media
Derick Hougaard (Foto: Verskaf)
"In hierdie stadium vermy ek die Currie-beker soos 'n skoonma wat nie noodwendig lief is vir jou nie."
So sê die oud-Springboklosskakel Derick Hougaard wat meen daar moet eerder gefokus word op skolerugby want dis glo waar die potensiaal vir die toekoms van rugby lê.
"My eerlike en nederige opinie is dat ons nie goeie afrigters het nie, en dis ons grootste swakpunt," het Hougaard aan Maroela Media gesê.
"Ek dink terug aan my dae en interskole rugby. Maar wat is 'n groter derby in die wêreld as Paarl Gim teen Paarl Boys High?"
Hougaard het bygevoeg daar is nie 'n speler in die wêreld wat nie graag tussen "daardie vier lyne" sal wil speel nie.
Ondersteuning, musiek, rasieleiers, plus 25 000 mense in histerie gee vir Hougaard hoendervleis.
Hougaard se raad aan skolespelers is dat jy "jou alles moet gee". Jou laaste jaar is volgens Hougaard dié een waarvoor jy vir altyd onthou sal word. En daardie oomblik gaan vir ewig ingeprent wees in jou geheue.
Hougaard begin dan praat oor die World School Festival wat aangebied word deur Carinat Croup; waarvan oud-Springbokafrigter Heyneke Meyer deel was voordat hy na die rugbyspan Stade Francais toe is.
Die World School Festival is waar die beste skole in Suid-Afrika teen die beste skole ter wêreld speel. Hulle speel dit volgens Hougaard in 'n Ryder Cup-formaat.
"SA teen res van die wêreld. They can't beat us," sê die kompeterende Hougaard.
"Dit gaan my verstand te bowe dat ons skolerugby dié beste ter wêreld is, maar ons kan nie eens 'n Junior Wêreldbeker wen nie? Wat gebeur met daai talent ná skool? My antwoord: Coaching maak rêrig 'n verskil. En ons stelsel is vrot," sê Hougaard.
Hougaard sê hy hoop iemand red skolerugby en sy geld is op Johann Rupert en Cyril Ramaphosa.
Hy sê as hulle klaar die rolprent Invictus (2009) gekyk het, sal hul besef hoe kragtig sport in Suid-Afrika is.
Hougaard haal oudpres. Nelson Mandela aan en sê: "Sport has the power to unite a nation and people more than any politician can."
Intussen was Hougaard en die sangeres Nádine op 22 Julie vanjaar amptelik twee jaar in 'n verhouding en is hulle "liewer vir mekaar as ooit".
Hougaard wat na Nádine verwys as "liefling Nellies" sê sy is sy dryfkrag.
So Bly om Hom weer te sien smile. Hy moet nie toelaat dat Hy onder getrek word nie. Raak rustig en gevestig en jy Sal Baie gelukkig wees met n huis vol skreeubekkies. Kyk op van Waar jou hulp vandaan kom
Stem 100% saam met jou Derick! Bly om te hoor jy en Nadine is nog happy!
Derick, moenie worry oor jou skoonma nie. My skoondogter hou ook niks van my nie. Sy vermy my soos pes. Sy het tot my seun se foon geblok.
Die probleem is juis by skolerugby. Minder as 1% van SA skole-spelers word Springbokke, wat wys dat die werklike goeie spelers nooit gekies word nie, omdat bepaalde teikens gehaal moet word. Dit is waarom die SA-akademie-span n paar jaar gelede die SA-skolespan geklop het.